ཡུལ་ཤུལ་གྱི་ཟླ༤པའི་ཚེས༡༤ཉིན་གྱི་ས་འགུལ་བྱུང་བའི་རྗེས་སུ།འདོམ་འཀར་དགོན་པར་ས་རྒྱུའི་གནོད་འཚེ་དང་ས་འགུལ་གྱི་གནོད་འཚེ་གཉིས་ལྷན་གཅིག་ལ་བྱུང་།འདོམ་དཀར་ལྷན་གྲུབ་བདེ་ཆེན་ས་དོན་ཆོས་འཁོར་གླིང་ནི་སྔ་མའི་ཆགས་ཡུལ་ལས་གནས་གཞན་དུ་སྤོར་བ་དང་བསྐྱར་འཛུགས་བྱས།༢༠༡༠ལོའི་ཟླ༦པའི་ཚེས༢༠ཉིན་སྲིད་གཞུང་ནས་དམངས་སྒོར་ཁྲི༤༡༧༡ལྷག་གི་མ་རྩ་བཏོན་པ་དང་།དགོན་པ་རང་ནས་ཁྲི༡༥༠༠ལྷག་གི་མ་དངུལ་བཏང་ནས་ཡུལ་ཤུལ་གྲོང་ཁྱེར་སྐྱེ་དགུ་གྲོང་རྡལ་གྱི་ཤར་རླུང་སྡེ་བར་འདོམ་དཀར་དགོན་པ་གསར་དུ་བཏབ།༢༠༡༣ལོའི་ཟླ༤པར་འདོམ་དཀར་དགོན་པའི་ཚོགས་ཆེན་འདུ་ཁང་དང་།ཆོས་སྐྱོང་ལྷ་ཁང་།ཟ་ཁང་།ནང་བསྟན་སློབ་གླིང་དང་གྲྭ་ཤག་ཁང་མིག༡༧༩ལྷག་ཚང་མ་འཛུགས་སྐྲུན་ལེགས་འགྲུབ་བྱུང་།